**Офис на НАП Сливен**

Салонът за обслужване на клиенти се намира в сградата на офис Сливен при ТД на НАП Бургас, на адрес: гр. Сливен, ул. „Генерал Столипин“ №19, п. к. 8800, телефон за връзка: 044 610 101, факс: 044 66 28 52.

Сградата отстои на 400 м от източния вход на Община Сливен в източна посока, на 100 м от сградата на ДСК - Сливен в северна посока и на 250 м от площад „Васил Левски“ в западна посока.

До сградата на офис Сливен може да се достигне със следните автобусни линии на градския транспорт:

Линия 4 и линия 12 – от Център в посока кв. „Колю Фичето“ се слиза на спирка дясно „Зала Сливен“, отива се до източния вход на Община Сливен, след което вляво по ул. „ Генерал Столипин“ се стига до сградата на офис Сливен. Възможно е да се слезе на спирка „Площад Бузлуджа“ („ Двата аслана“), да се отиде пеш по улица „Георги Гюлмезов“ до площад „Васил Левски“ на юг, след което на запад по ул. „Генерал Столипин“ се стига до сградата на офис Сливен.

Отстоянието на сградата на офис Сливен от спирка „Зала Сливен“ е около 500 м, а от спирка „Площад Бузлуджа“ – около 600 м. По двата маршрута има обособени тротоари за движение на пешеходци, като препятствия са стълбове на уличното осветление, дървета и неравности по тротоарната настилка.

Непосредствено пред входа на сградата на офис Сливен има обособен паркинг с 2 броя паркоместа за клиенти в неравностойно положение и 3 броя служебни паркоместа. Пред входа има две стъпала, след които следва входната врата, отваряща се навън.

Отдясно на входа на сградата е изградена естакада с метален парапет за движение на инвалидни колички. Същата има релефна настилка в началото и в края си. След края на естакадата, входната врата се намира вдясно.

Салонът за обслужване на клиенти се намира непосредствено след входа на сградата, вдясно от входната врата, на отстояние от нея 2 м. Отделен е от входното фоайе с врата, отваряща се навън. Билето-подаващото устройство на системата за управление на опашките е непосредствено до вратата на салона, вляво. На асистираща помощ може да се разчита на охранител, който е на 12- часово работно време и има компетентност да насочи клиента към служител на офиса.

В салона за обслужване на офис Сливен има обособени две гишета за обслужване на клиенти в неравностойно положение - гише № 6 и гише № 8. Възможно е предварително да се уговори час за посещение в офиса след обаждане на посочения в официалната страница на НАП телефон за контакти- 044 610 100.